《送尚医林邦献归天台省亲》
元代·柯九思

尝药事亲师华扁，玉函方秘得真传。采芝曾斸琼台月，煮朮时飘碧海烟。

几载尚医留帝里，一朝归省上江船。五云阁吏今华发，为报桃花洞里仙。

作者简介：（1290—1343）元台州临海人，字敬仲，号丹丘生。依附怀王图帖睦尔(文宗)。文宗即位，授典瑞院都事，迁奎章阁鉴书博士。文宗死，流寓江南。博学能文，善楷书，工画墨竹，能以书法为之。又善鉴识鼎彝古器。